SIRI ASLI NETFLIX
EPISOD 27
Saya tak pernah ada orang suruhan di rumah.
Selalunya cuma saya dan Yulang sahaja.
Bagaimana boleh ada pembunuh di rumah saya?
Pembunuh yang dikawal oleh awak
ialah Tie Zhan!
BATU NISAN TIE ZHAN
Tie Zhan?
- Tapi... - Sepuluh Penyangak?
- Takkanlah? - Tie Zhan?
Tie Zhan?
- Takkanlah? - Betulkah Tie Zhan?
Betulkah?
Maksud awak ayah Tie Xinlan, Si Singa Gila, Tie Zhan?
Betul, dialah.
Orang dalam dunia pahlawan tahu
bahawa Si Singa Gila, Tie Zhan dah lama menghilangkan diri.
Bagaimana Tuan Jiang boleh upah dia?
Saya bingung juga pada mulanya.
Bagaimana seorang yang sihat dan hebat tiba-tiba hilang?
Kemudian saya dapat tahu bahawa Jiang Biehe menyimpannya sebagai tawanan.
Jiang Biehe yang mengawal Tie Zhan
dan arahkan dia membunuh orang di Shuangshi!
- Ini... - Betulkah semua ini?
- Betul. - Betul.
- Pembunuhan itu? - Takkan Tuan Jiang buat?
- Mustahil. - Takkanlah?
- Bukan Tuan Jiang. - Awak percaya?
- Saya tak percaya. - Dia tak buat.
Kamu semua.
Kita pun tahu
bahawa Jiang Xiaoyu berasal dari Ngarai Hina.
Dia pengikut Sepuluh Penyangak.
"Orang yang hidup dengan orang tempang akan tempang juga."
Kemampuannya untuk mengelirukan orang dengan penipuan dan perbalahan
menandingi semua tuannya.
Tidak lama lalu,
dia menuduh saya menculik Cik Murong Jiu.
Nasib baik, Tuan Hua dan para pahlawan penegak kebenaran
membantu menyelesaikan salah faham itu.
Hari ini,
dia datang dengan helah lagi.
Kamu semua percaya apa yang dia cakap?
Tak boleh dipercayai.
- Tidak! - Tak boleh percaya!
- Ya.
Tak boleh dipercayai.
Jiang Xiaoyu, awak dah buat banyak perbuatan jahat
dan awak nak melibatkan Tuan Jiang pula?
Saya takkan lepaskan awak!
Tuan Hua, apa awak buat?
Saya rasa jika Jiang Xiaoyu tiada bukti kukuh,
dia takkan berani tuduh yang bukan-bukan.
Apa kata kita dengar dulu dan putuskan kemudian?
Jiang Xiaoyu.
Awak cakap Tuan Jiang yang memerangkap Tie Wushuang.
Awak ada bukti?
Dari segi bukti...
Kita perlu tanya Tie Zhan sendiri.
BATU NISAN TIE ZHAN
Bagaimana nak tanya?
- Bagaimana? - Apa dia?
Awak tahu Si Singa Gila, Tie Zhan dah mati.
Sebab itu awak cuba tuduh ayah saya.
Situasinya sepatutnya terbalik.
Kamu tahu Si Singa Gila, Tie Zhan dah mati.
Mayat takkan bercerita.
Sebab itu kamu berani memutar belit fakta.
Jiang Xiaoyu.
Awak tiada bukti, kenapa awak tak habis-habis mengganggu kami?
Saya buktinya!
Siapa itu?
Dia...
- Bukankah dia dah mati? - Yalah...
- Bukankah dia dah mati? - Itu memang dia.
- Adakah itu hantu? - Oh, Tuhan.
Ayah, perlahan-lahan.
Ini...
Itu Si Singa Gila, Tie Zhan!
Tie Zhan? Bukankah awak...
Dah mati?
Betul?
- Dia belum mati. - Betul.
Jika saya tak mendedahkan sifat sebenar Jiang Biehe,
bagaimana nak mati dengan tenang?
Jiang Biehe.
Awak minta anak awak meracuni ubat saya.
Awak ingat awak berjaya membunuh saya?
Sebelum Jiang Yulang masukkan racun,
Tuan Tie dah sedar.
Jiang Yulang sangka saya tak tahu rancangannya.
Saya berpura-pura supaya mereka rasa Tie Zhan dah mati.
Kemudian saya bawa Tuan Tie ke tempat yang selamat untuk sembuh.
Tuan Hua, awak tak percayakan saya?
Jika saya percayakan awak,
Tuan Tie pasti dah mati di Rumah Agam Duan.
Tuan Tie Zhan.
Sila dedahkan semua perbuatan Jiang Biehe.
Lima tahun lalu, saya mahir Kemahiran Ajaib Tidak Terkata.
Dalam perjalanan pulang,
saya bertembung dengan Jiang Biehe yang parah selepas dikejar musuh.
Saya ingatkan dia seorang lelaki budiman,
jadi saya mempercayainya.
Tapi Jiang Biehe membalas budi dengan perbuatan khianat.
Dia mengawal saya dengan 18 jarum beracun
dan paksa saya tulis kitab rahsia Kemahiran Ajaib Tidak Terkata.
Sejak itu, saya hidup dalam kegelapan
dan keganasan.
Pada malam hujan turun itu,
dia guna loceng sanqing untuk arahkan saya
membunuh 39 ahli Pengiring Bersenjata Shuangshi.
Kemudian, dia mengarahkan saya
untuk membunuh Hua Wuque dan anak gadis saya sendiri.
Betul.
Saya ialah pembunuh gila yang membunuh orang ramai di Shuangshi.
Sejak lima tahun lalu,
saya membunuh dan merompak muatan sebanyak 21 kali.
Tapi saya dikawal dan digunakan oleh Jiang Biehe untuk lakukan semua itu.
Orang ini bertanggungjawab untuk kematian lebih daripada 100 orang!
Dia cuma berpura-pura dan berkelakuan mulia!
Wira Jiangnan? Ketua Perikatan Pahlawan?
- Awak penyangak jahat dan keji. - Hipokrit.
Awak layakkah untuk hidup?
Ayah, ayah tak apa-apa?
Tuan Tie alami kecederaan parah.
Dia belum sembuh sepenuhnya dan tak patut diganggu.
Bawa dia berehat.
Ayah, mari pergi.
Beri laluan.
Tuan Jiang.
Apa awak nak cakap tentang keterangan Tie Zhan?
Kenapa?
Tiada apa-apa nak cakap, Tuan Jiang?
Lebih baik Tuan Jiang mengaku dan bertaubat.
- Sanggup dia buat begitu? - Kita dengar dulu.
Yang Mulia.
- Tuan Guru Shen Xi sampai. - Tuan Guru Shen Xi.
Maaf sebab lewat.
Saya diminta oleh Tuan Hua dan Jiang Xiaoyu
untuk pergi ke kediaman Tuan Jiang di Zhenjiang.
KEMAHIRAN AJAIB TIDAK TERKATA
Adakah jarum beracun dan kitab Kemahiran Ajaib Tidak Terkata
ditemui di kediaman Tuan Jiang?
Ya.
Ia ditemui di bilik bawah tanah rahsia di Kediaman Jiang.
Tuan Guru Shen Xi ialah Ketua Puak Emei.
Dia sangat dihormati
dan tiada dendam terhadap Tuan Jiang.
Sebab itu kami minta dia lakukan tugasan ini.
Betul.
Saya memang jadikan Tie Zhan tahanan saya.
Tapi semua orang tahu bahawa dia anggota Sepuluh Penyangak.
Kami bertembung secara kebetulan.
Saya bimbang dia akan mengancam dunia pahlawan.
Sebab itu saya mengurungnya.
Apa salahnya?
Jika ia benar,
kenapa awak tak pernah beritahu sesiapa?
Seperti yang semua orang tahu,
ayah saya seorang yang rendah diri.
Dia tak suka bermegah-megah.
Ayah saya dah buat banyak kebaikan dalam dunia pahlawan.
Awak suka bermegah-megah tentang ayah awak.
Baiklah.
Jika awak boleh tipu tentang isu pengurungan,
awak tak boleh tipu tentang pembunuhan beramai-ramai.
Pada malam hujan turun itu,
ayah saya...
Ayah di Rumah Agam Duan dan dia tak keluar.
Awak boleh tanya Tuan Duan.
Saya ingat.
Pada malam itu,
saya ajak Tuan Jiang untuk bermain permainan Go.
Bagaimana dengan Tokong Tianjing, hari pertama bulan ini?
Tokong Tianjing apa?
Tokong Tao yang terabai di barat.
Awak kata ada pokok-pokok berdaun merah.
Saya dan Cik Tie hampir dibunuh oleh Tie Zhan di situ.
Apabila difikirkan balik,
nampaknya awak telah mengumpan kami untuk pergi ke Tokong Tianjing
dan biar Tie Zhan bunuh kami.
Tuan Hua, kita berdua mempunyai hubungan yang baik.
Kenapa saya nak bunuh awak?
Sebab saya tahu Tie Wushuang
tak sempat membunuh dan sembunyikan perak
tapi orang lain yang terlibat dalam pembunuhan beramai-ramai itu.
Apabila saya mula menyiasat,
awak rancang untuk bunuh saya.
Mengarut.
Pada hari pertama bulan ini, saya tak pergi ke Tokong Tianjing
dan saya tiada apa-apa kaitan dengan tuduhan awak.
Tak bermakna kata-kata awak itu betul.
Saya saksi.
Pada hari itu, Tuan Jiang memang berada di Rumah Agam Duan.
Tuan Jiang mengasingkan dirinya di bilik untuk berlatih sehingga senja.
Tuan Duan minta saya jemput Tuan Jiang makan malam.
Hanya ketika itu Tuan Jiang keluar.
Kamu semua dengar?
Ayah saya tak sembunyikan apa-apa dan berhati mulia.
Dia tak perlu pertahankan diri sebab orang lain akan buat.
Jiang Xiaoyu.
Hua Wuque.
Apa lagi yang kamu nak cakap?
Saya tak sangka Tuan Jiang
tak mengaku yang dia mengumpan saya ke tokong di barat pekan.
Nasib baik saya terjumpa sesuatu di dalam bilik awak.
Loceng sanqing yang awak guna untuk kawal Singa Gila, Tie Zhan.
Ketika keluarga Murong menggeledah bilik Tuan Jiang hari itu,
Jiang Xiaoyu jumpa benda ini.
Saya rasa sesetengah orang di Rumah Agam Manor
pun perasan, bukan?
Betul. Saya nampak hari itu.
Jiang Biehe.
Kami dah ada saksi dan bukti.
Apa awak nak cakap sekarang?
Bukti yang kamu katakan
telah diletakkan oleh orang lain
untuk memerangkap saya.
Jadi awak masih tak mengaku.
Baiklah. Adakah kami memfitnah awak meracuni Tie Zhan?
Itu tuduhan memfitnah!
Kedua-dua jarum ini...
- Hei, cuba lihat. - Ia sama.
- Sama. - Dia yang buat.
- Memang dia yang buat. - Betul.
Jiang Biehe.
Apa lagi yang awak nak cakap?
Anak derhaka!
Ini perbuatan kamu rupanya!
- Ayah, saya... - Ayah nak tanya.
Saya...
Kamu yang bunuh Pengiring Bersenjata Shuangshi?
Apa lagi yang kamu buat menggunakan Tie Zhan?
Adakah kamu yang menyebabkan kematian Tie Wushuang?
Adakah kamu yang meracuni Tie Zhan juga?
Ya.
Saya yang buat semua itu.
Saya anak yang derhaka.
Saya tahu saya salah. Saya...
Sanggup kamu
buat sesuatu yang begitu kejam?
Kenapa?
Kenapa kamu buat semua ini? Cakap!
Saya buat semuanya untuk ayah.
Dengan kematian Tie Wushuang,
ayah akan jadi wira pertama dunia pahlawan.
- Ayah, ayah patut... - Diam!
Kamu dah buat banyak perbuatan terkutuk tanpa pengetahuan ayah.
Tahukah kamu berapa banyak hutang darah kamu?
Kamu rosakkan maruah ayah.
Kamu tak layak menjadi anak ayah!
- Ayah! Saya bersalah. - Saya bukan ayah kamu!
- Saya tak pernah ada anak! - Maafkan saya!
Ayah, jangan!
- Kamu... - Tidak!
Ayah!
Ayah, jangan!
Tuan Jiang!
- Tuan Jiang! - Tuan Jiang!
- Jangan! - Jangan halang saya!
Saya gagal membesarkan anak saya.
Saya dah hampakan semua orang.
Saya perlu bunuh dia sendiri hari ini!
Ini saja caranya untuk saya menuntut bela bagi mereka yang dibunuh!
Tuan Jiang!
Walaupun dia bersalah, dia telah pun dihukum.
Tuhan akan ampunkan dia.
- Beri dia peluang untuk bertaubat. - Tuan Jiang.
Beri dia peluang.
Lagipun dia masih muda.
Saya...
putuskan segala hubungan dengan kamu!
Mulai sekarang, sama ada kamu hidup atau mati, ia tiada kaitan dengan saya!
Jangan sesekali muncul di depan saya!
Pergi berhambus!
Ayah!
Jiang Biehe sangat licik.
Kita pandang rendah kebolehannya.
Setelah segala usaha kita,
saya tak sangka dia akan menuduh anaknya untuk segala-galanya.
Penduduk Ngarai Hina pun tahu haiwan tak makan anak sendiri.
Lihatlah dia. Dia biarkan anaknya tersungkur.
Dia berjaya membersihkan namanya
dan dipuji kerana berlaku adil dengan keluarga sendiri.
Tapi kita berjaya menumpaskan orang kanan dia kali ini.
Saya harap selepas ini, Jiang Biehe akan jaga tingkah lakunya.
Hua Wuque, saya tak sangka awak pandai berlakon.
Awak berjaya memperdayakan Jiang Biehe.
Saya belajar daripada awaklah.
"Orang yang hidup dengan orang tempang akan tempang juga."
Hebat.
KEDIAMAN JIANG
Ayah.
Kenapa ayah begitu kejam?
Ayah sanggup buat begini kepada anak sendiri.
Yulang.
Jangan salahkan ayah kerana berlaku kejam.
Ia jalan terakhir
yang ayah terpaksa ambil untuk melepaskan diri.
Jiang Xiaoyu, Hua Wuque.
Kamu berdua berpakat
untuk menindas saya.
Jika saya tak membalas dendam,
hidup saya ini sia-sia.
Jiang Xiaoyu.
Hua Wuque.
Saya, Jiang Yulang, takkan lepaskan kamu!
Ayah.
Ayah, ayah tahu tak pokok pear di depan rumah kita
banyak berbuah setiap tahun?
Tak terhabis saya makan.
Saya selalu beri kepada jiran.
Pokok osmanthus juga dah tinggi.
Apabila musim luruh,
seluruh kawasan harum berbau bunga.
Saya selalu petik bunganya
dan tumbuk jadi serbuk dan buat sup.
Sedap sangat.
Baguslah.
Anak ayah sudah dewasa.
Apabila kita pulang, ayah mahu rasa masakan kamu.
Ayah.
Saya perlu buat sesuatu sebelum pulang.
Mesti ada kaitan dengan Tuan Hua, bukan?
Ayah tahu Tuan Hua sukakan kamu.
Tapi dalam hati saya dah ada orang lain.
Cik Tie.
Ayah awak apa khabar?
Semakin sihat.
Saya sudah siap berkemas dan mahu bawa dia pulang esok.
Awak mahu pulang?
Sudah sedekad ayah saya tak pulang ke rumah.
Dia rindu.
Sudah sedekad kamu berdua tidak berjumpa.
Pasti banyak yang nak dibualkan.
Sebab itu saya ajak awak dan Xiaoyu'er berjumpa hari ini.
Saya mahu beritahu sesuatu.
Tuan Hua.
Dulu saya bencikan awak, malah menikam awak dengan pedang.
Tapi lama-kelamaan,
saya sedar yang awak baik.
Awak menjaga saya dan selalu mengambil berat.
Jika bukan kerana awak, sudah lama saya mati.
Seumur hidup saya,
saya tak pernah jumpa orang yang melayan saya sebaik awak.
Tapi saya mahu bunuh lelaki yang awak suka.
Saya baik dengan awak
dan tidak kira kerana rasa bersalah atau menebus sesuatu,
awak tak perlu runsingkan diri.
Orang lelaki bukan pokok.
Kita semua ada perasaan.
Saya dapat rasakan keikhlasan awak
sepanjang kita bersama.
Kadangkala, saya berharap saya lelaki
supaya saya boleh bersahabat dengan kamu berdua.
Mungkin kita bertiga lebih gembira begitu.
Tapi kita tak dapat memilih takdir kita.
Tidak.
Tengok.
Sejak kamu berdua membuat perjanjian tiga bulan itu,
kamu berdua tidak kerap bergaduh setiap kali bertemu macam dulu.
Saya yakin suatu hari nanti,
kamu berdua akan lupakan dendam, berdamai
dan menjadi sahabat sejati.
Itu jugalah harapan saya.
Tapi ia bukan mudah.
Seolah-olah ada gunung memisahkan kami.
Selagi ada rasa benci,
kami takkan menjadi sahabat.
Hendak seribu daya.
Jika gunung berduri sekalipun, ia dapat didaki ke puncak.
Lautan api sekalipun dapat direnangi.
Awak tersepit dalam dendam kami.
Saya minta maaf.
Tidak, jangan cakap begitu.
Saya yang sering mengekori awak.
Saya yang patut minta maaf.
Kenapa kamu berdua saling meminta maaf?
Kamu berdua masih mentah, namun terseksa kerana cinta.
Lama-lama nanti, kamu akan tahu yang ada banyak perkara
lebih menyeksakan daripada ini.
Kenapa pemuda itu seperti dia?
Budak dungu, kamu suka gadis ini?
Jika kamu tak beritahu, dia takkan tahu perasaan kamu.
Walaupun dia tak cakap, saya tahu.
Kamu lebih berterus terang daripada dia.
Bukan saja dia, saya juga akan sukakan gadis seperti kamu.
Kamu sukakan dia?
Saya tak boleh kata tak suka, tapi...
Maknanya kamu sukakan dia.
Bagus.
Jika kamu suka sama suka,
saya akan jodohkan kamu.
Kamu berdua akan berkahwin hari ini.
Tuan, tuan bergurau?
Bergurau apanya?
Lihatlah tempat ini.
Pemandangannya indah.
Saya rasa tempat ini sesuai untuk kamu berkahwin.
Mari, berdoalah untuk keberkatan.
Ini saat paling gembira dalam hidup kamu.
Terima kasih banyak, tuan.
Tapi tuan memaksa kami.
- Kamu tak setuju? - Saya tak boleh setuju.
Saya tahu.
Kamu mahu mengahwininya,
tapi kamu takut dia tak sudi.
Dia tidak membantah, jadi apa yang kamu risaukan?
Ada perkara yang tidak perlu diucapkan.
Kamu amat menyukai dia,
tapi kamu tak mahu berkahwin demi dia.
Susah nak jumpa orang buta cinta seperti kamu sekarang.
Anak.
Dia lelaki yang baik.
Jika bukan dengan dia, dengan siapa lagi?
Saya...
Saya baru saja menjadi pahlawan, tapi saya ada cukup pengalaman.
Saya tak pernah jumpa orang memaksa orang lain berkahwin.
Biadab benar kamu.
Kamu fikir saya tak boleh membunuh kamu?
Nampaknya tuan seorang tuan guru hebat.
Kemahiran saya tak setanding tuan,
tapi sehebat mana pun tuan,
tuan tidak boleh memaksa kami.
Saya sudi.
Cik Tie.
Dia sudah bersetuju.
- Kamu pula? - Tidak sekali-kali.
Dia sudah bersetuju, kenapa kamu masih menolak?
Saya sudah buat keputusan.
Jika tuan mahu bunuh saya, silakan.
Tuan Hua, awak mahu mati di sini?
Kamu lebih rela terseksa seumur hidup daripada bersetuju?
Ya.
Saya rela terseksa seumur hidup daripada bersetuju.
Baiklah.
Lebih baik kamu mati sekarang
daripada kamu terseksa seumur hidup.
Tuan Hua!
Tuan, berhenti!
Dia enggan kerana saya.
Dia tahu saya setuju kerana terpaksa.
Jika benar tuan mahu membunuh, bunuhlah saya!
Keturunan Jiang memang degil.
Kamu lebih bodoh daripada ayah kamu.
Cuba kamu fikir.
Jika dia ragu-ragu dan tak sukakan kamu,
kenapa dia sanggup mati demi kamu?
Tuan, nama keluarganya bukan Jiang.
Nama dia Hua Wuque.
Nama kamu bukan Jiang?
Jika begitu, urusan rumahtangga kamu bukan urusan saya.
Dia bukan Jiang Xiaoyu.
Tapi kenapa wajahnya serupa?
Tuan memaksa kami berkahwin kerana sangka dia Jiang Xiaoyu?
Saya kasihan kerana kamu berdua terseksa disebabkan cinta.
Jika bukan kerana saya sangka dia Jiang Xiaoyu,
saya tidak akan menyibuk.
Saya cuma mahu membantu.
Saya tak sangka yang saya tersalah orang.
Tuan putuskan gelang kepala saya. Tuan mahu pergi begitu saja?
Saya tahu kamu marah.
Baik, seranglah saya dua kali untuk lepaskan marah kamu.
Mungkin tuan pahlawan hebat,
tapi tuan takkan selamat daripada saya.
Saya kata awak boleh lepaskan kemarahan.
Silakan.
Maaf kerana biadab.
Awak tak apa-apa?
Tuan siapa?
Tuan menangkis Telapak Penukar Jed Yihua.
Seumur hidup saya, saya menyesal
tak dapat mencuba seni pahlawan dari Istana Yihua.
Saya tidak menyangka kita bertemu hari ini.
Tuan berdendam dengan Istana Yihua?
Dendam saya terhadap Istana Yihua amat dalam.
Sudah sepuluh tahun saya mengasah pedang
dengan niat untuk menghapuskan semua orang dari Istana Yihua.
Tuan ialah Yan Nantian?
Ya, saya Yan Nantian.
Jika begitu,
saya, pengikut di Istana Yihua, sudah bersedia.
Tuan Yan.
Bolehkah tuan beri kami masa sebentar?
Baiklah.
Terima kasih.
Tuan Hua, pergi dari sini.
Awak tak setanding dia.
Semua pahlawan berhasrat untuk bertarung dengan Yan Nantian.
Saya tahu guna Telapak Penukar Jed Yihua.
Saya tidak akan kalah.
Pergi dari sini.
Saya akan halang. Dia takkan cederakan saya.
Cik Tie.
Terima kasih banyak.
Saya bertarung bukan untuk diri saya, tapi Istana Yihua.
Kenapa awak begitu degil?
Awak tak sayang nyawa?
Saya dibesarkan di Istana Yihua.
Saya sanggup berjuang.
Cubalah fikir tentang diri awak.
Jika saya fikirkan kepentingan saya,
siapa yang akan fikir tentang Istana Yihua dan maruah mak cik saya?
Saya terpaksa bertarung.
Hua Wuque.
Saya kagum dengan keberanian awak.
Apa pun pengakhirannya,
nama Istana Yihua akan megah disebabkan awak.
Terima kasih.
Pedang sudah keluar dari sarung.
Tunggu apa lagi?
Tuan Hua!
Tiada siapa boleh bunuh sahabat saya!
Pak Cik Yan?
Jiang Xiaoyu.
Pak Cik Yan!
Saya sangat rindukan pak cik!
- Pak cik sudah sembuh? - Ya.
Kamu tahu Hua Wuque dari Istana Yihua?
Tahu.
Kamu tahu ibu bapa kamu dibunuh oleh tuan Istana Yihua?
Tahu.
Bagus.
Jadi, kerjakan dia.
- Saya tak boleh bunuh dia. - Kenapa kamu berlembut hati?
Tidakkah kamu mahu menuntut bela?
Saya janji dengan dia.
Kami akan bertarung tiga bulan lagi.
Jadi saya takkan biarkan pak cik bunuh dia.
Saya tak boleh ambil kesempatan ketika dia cedera.
Kamu benar-benar anak adik pak cik.
Jiang Feng, anak kamu pahlawan sejati.
Kamu tak perlu bimbang.
Tu Jiaojiao, Li Dazui dan yang lain sudah tinggalkan Ngarai Hina.
Kamu tahu?
- Ya. - Sudahkah kamu bertemu mereka?
Di mana mereka?
Bolehkah pak cik lepaskan mereka?
Mana boleh begitu?
Memang mereka cuba mencederakan pak cik,
tapi sekarang pak cik sudah sihat, bukan?
Pak Cik Yan.
Jika mereka tidak lakukan kejahatan lagi, pak cik akan lepaskan mereka?
Baik.
Demi kamu,
pak cik lepaskan mereka asalkan mereka tidak lagi berbuat jahat.
Betulkah?
Baguslah!
Pasti mereka gembira apabila tahu.
Mereka takkan berani buat jahat.
Baik.
Pak cik tahu kamu selamat, senang hati pak cik.
Pak cik pergi dulu.
Kamu mahu ikut pak cik atau mahu mengembara sendiri?
Pasti seronok kalau saya ikut pak cik.
Tapi kalau pak cik ada,
orang jahat akan lari apabila nampak pak cik.
Pasti saya akan kebosanan.
Kamu bercita-cita tinggi.
Tapi ada satu perkara yang berkait dengan kamu.
Selepas urusan kamu selesai, datang berjumpa pak cik di Zhenjiang.
Baik. Kita jumpa lagi di Zhenjiang.
Apa awak buat di sini?
Awak selamatkan saya?
Siapa lagi kalau bukan saya?
Kenapa awak selamatkan saya?
Dulu, ada orang mahu membunuh saya,
bukankah awak selamatkan saya juga?
Sebab saya mahu bunuh awak sendiri.
Awak tak fikir yang saya pun mahu bunuh awak?
Jangan lupa.
Kita akan bertarung sampai mati tiga bulan lagi.
Sebelum hari itu tiba,
kita mesti menjalani hidup sepenuhnya
seolah-olah ia hari terakhir.
Cik Tie pernah berkata...
Xiaoyu'er berfikiran terbuka dan penuh harapan.
Awak tahu apa dia akan buat kalau dia ada di sini?
Dia akan kata,
"Sebelum hari itu tiba, jalanilah hidup dengan gembira.
Kerana siapa pun yang terselamat,
orang itu takkan tersenyum lagi."
Kalau awak,
awak akan kata, "Sebelum hari itu tiba,
jalanilah hidup dengan gembira."
Betul cakap dia.
Baik, mari kita pergi.
Kalau lama-lama, awak menangis pula.
Setiap pertemuan ada perpisahan.
Tuan Hua, Tuan Jiang.
Kita berpisah di sini.
Tuan Hua.
Terima kasih kerana menyelamatkan saya.
Terima kasih juga kerana menjaga kami.
Jangan cakap begitu, Tuan Tie.
Itu tanggungjawab saya.
Tuan Hua, saya takkan lupa kebaikan awak.
Jika ada peluang, saya akan balas.
Hal kecil saja. Tak perlulah.
Tak perlu terhutang budi.
Baik, kami bertolak dulu.
He Lu, He Shuang, hantar mereka sampai ke kampung.
Tak perlulah, Tuan Hua.
Saya akan senang hati kalau mereka iringi awak.
Saya harap awak tidak menolak.
Terima kasih, Tuan Hua.
Selamat tinggal.
Selamat jalan.
Ambil ini.
Tiup jika awak ditimpa bahaya.
Selepas ini awak nak ke mana?
Ke Zhenjiang untuk jumpa Pak Cik Yan.
Dia mahu beritahu sesuatu yang berkaitan dengan saya.
Mungkin ada petunjuk tentang Jiang Qin.
Saya mesti menuntut bela kematian ibu bapa saya sebelum kita bertarung.
Dari dulu saya ingin tahu
dendam antara ibu bapa awak dan Istana Yihua.
Kalau awak tak kisah, saya mahu ikut awak ke sana.
Sudah tentu, tak ada masalah.
Oh, ya. Siapa nama ayah awak?
Ayah saya?
Dia adalah satu-satunya,
yang terkenal, jejaka paling kacak di dunia ini,
Jiang Feng.
"Jiang Feng"?
Saya dengar
dia lemah lembut dan sopan orangnya.
Tiada gadis di dunia ini yang tak tergoda melihat senyumannya.
Bagaimana dia mati?
Terjemahan sari kata oleh Hazniza Ramli